कल्याण कुमार चक्रवर्ती

कल्याण कुमार चक्रवर्ती (बंगाली: কল্যাণ কুমার চক্রবর্তী, अंग्रेजी: Kalyan Kumar Chakravarty) (जन्म २ सितंबर, १९४७) एक भारतीय इतिहासकार, कला इतिहासकार, लेखक, मानवविज्ञानी, शिक्षाविद और सेवानिवृत्त भारतीय प्रशासनिक सेवा के अधिकारी है।

यह अपने अंतर-सांस्कृतिक और पार अनुशासनिक अनुसंधान के लिए जाने जाते है। साथ ही यह १९७० बैच के भारतीय प्रशासनिक सेवा (आईएएस) के एक सेवानिवृत्त अधिकारी जिन्होंने २००७ में (सेवानिवृति) ली। उन्हें २०१३ में भारत की संघीय ललित कला अकादमी के अध्यक्ष नियुक्त किया गया था।

कल्याण कुमार चक्रवर्ती ने पुरातत्व, रॉक कला, कला इतिहास, जनजातीय मुद्दों, संग्रहालय, सार्वजनिक नीति, धर्म और कला के दर्शन पर महत्वपूर्ण किताबें लिखी हैं।

व्यक्तिगत जीवन
कल्याण कुमार चक्रवर्ती का जन्म एक भारतीय बंगाली हिंदू परिवार में पश्चिम बंगाल में साल १९४७ को २ सितंबर को हुआ था। इनके पिता हीरालाल चक्रवर्ती जो कि एक इतिहासकार अकादमिक और सिविल सर्वेंट थे। उनका परिवार मुख्य रूप से बिक्रमपुर से आया हुआ था जो कि अब बांग्लादेश में है।

शिक्षा
चक्रवर्ती ने लिबरल आर्ट में दिल्ली गवर्नमेंट हाई स्कूल कोलकाता से शिक्षा ग्रहण की। वहीं उन्होंने स्नातकोत्तर की शिक्षा इतिहास में प्रेसिडेंशी यूनिवर्सिटी कोलकाता से १९६६ में प्राप्त की तो मॉडर्न हिस्ट्री में पोस्ट ग्रेजुएट की डिग्री कलकत्ता विश्वविद्यालय से वर्ष १९६८ में की थी। इसके बाद यह १९७० में भारतीय प्रशासनिक सेवा (आईएएस) में शामिल हो गए थे जो २००७ में सेवानिवृत्त हुए।

करियर
 भारतीय प्रशासनिक सेवा, १९७० से २००७ तक।
 गवर्निंग बॉडी के सदस्य, सेंचुरियन प्रौद्योगिकी और प्रबंधन विश्वविद्यालय, आंध्र प्रदेश। 
 कुलपति, राष्ट्रीय शैक्षिक योजना एवं प्रशासन विश्‍वविद्यालय, २००९ से २०१४ तक। 
 अध्यक्ष, ललित कला अकादमी, नई दिल्ली, २०१३ से २०१५।   
 सदस्य सचिव और कार्यकारी ट्रस्टी, इंदिरा गांधी राष्ट्रीय कला केन्द्र, नई दिल्ली, २००४ से २००९।
 महानिदेशक, राष्ट्रीय संग्रहालय, नई दिल्ली, २००४ से २००६।
 कुलगुरू, राष्ट्रीय संग्रहालय संस्थान, नई दिल्ली, २००४ से २००६ तक।

सन्दर्भ

श्रेणी:1947 में जन्मे लोग
श्रेणी:जीवित लोग
श्रेणी:भारतीय प्रशासनिक सेवा अधिकारी
श्रेणी:भारतीय इतिहासकार
श्रेणी:पश्चिम बंगाल के लोग